O‘zbekiston madaniy merosi obektlari yagona elektron bazaga kiritiladi

Prezidentning 16.01.2018 yildagi F-5181-son «Moddiy madaniy va arxeologiya merosi obektlarini muhofaza qilish va ulardan foydalanishni takomillashtirish to‘g‘risida»gi farmoyishi e'lon qilindi.  

 

Norma.uz’ning yozishicha, hujjat bilan 2018-2023 yillarda moddiy madaniy va arxeologiya merosi obektlarini muhofaza qilish, asrash, ilmiy tadqiq etish, targ‘ib qilish va ulardan foydalanishni tubdan takomillashtirish bo‘yicha kompleks chora-tadbirlar dasturi loyihasini ishlab chiqish bo‘yicha respublika komissiyasi tashkil etildi. Madaniyat vazirligi komissiyaning ishchi organi va faoliyatining tashkilotchisi sanaladi.

 

Komissiya tarkibiga Bosh vazir, madaniyat, iqtisodiyot hamda oliy va o‘rta maxsus ta'lim vaziri, O‘zbekiston Fanlar akademiyasi prezidenti, O‘zbekiston Badiiy akademiyasi raisi, O‘zbekiston musulmonlari idorasi raisi, muftiy, O‘zbekiston tarixi davlat muzeyi direktori va boshqalar kiradi.

 

Dasturning alohida yo‘nalishlari bilan ishchi guruhlar shug‘ullanadi, ularning tarkiblari ham hujjat bilan tasdiqlandi. 1.04.2018 yilga qadar ular respublikaning barcha moddiy madaniy va arxeologiya merosi obektlarining ularning turistik potensiali, tarixiy-madaniy ahamiyati, texnik holati kabi ko‘rsatkichlari bo‘yicha xatlovdan o‘tkazilishini tashkil etishlari darkor.

 

Natijalar barcha obektlar to‘g‘risida batafsil ma'lumotlar bilan yaratiladigan yagona elektron ma'lumotlar bazasiga kiritiladi. Malakali mutaxassislardan iborat hududiy ekspert guruhlari meros obektlarini xatlovlar o‘tkazadi.  

 

Hududiy hokimliklar, tegishli davlat organlari va xo‘jalik boshqaruvi organlari obektlar holatini to‘liq o‘rganish uchun barcha sharoitlarni yaratishlari shart.

 

Hujjat 17.01.2018 yildan kuchga kirdi.